**HEDDLU GWENT – DISGRIFIAD SWYDD**

**Swydd:** Cynorthwyydd Iechyd a Diogelwch

**Adran:** Gwasanaethau Pobl

**Maes Gwasanaeth:** Y Gyfarwyddeb Adnoddau

**Yn atebol i:** CynghoryddIechyd a Diogelwch

**Yn gyfrifol am:** Gweinyddydd Iechyd a Diogelwch

**Pwrpas y swydd:** Gweithredu fel pwynt canolog ar gyfer y Tîm Iechyd a Diogelwch a dirprwyo ar ran y Cynghorydd Iechyd a Diogelwch.

**Penodol, Maes, Hyblyg:** Hyblyg (Amser llawn)

**Lefel Fetio:** Recriwtio (RV)

**Gradd:** 6

**Dyddiad yr adolygiad diwethaf:** Mai 2020

**Prif Weithgareddau:**

1. Cefnogi'r Cynghorydd Iechyd a Diogelwch i roi system rheoli iechyd a diogelwch Heddlu Gwent ar waith yn effeithiol a chyflawni gwelliant parhaus.
2. Cysylltu gyda rhanddeiliaid mewnol ac allanol perthnasol gan gynnwys cyflenwyr, grwpiau partner, ac adrannau ac awdurdodau gorfodi i gynrychioli Heddlu Gwent neu'r tîm iechyd a diogelwch.
3. Cynnal ac adolygu asesiadau risg ac ymchwiliadau i ddamweiniau yn ôl y gofyn, gan sicrhau bod camau unioni a nodir yn cael eu rhoi ar waith.
4. Cyd-drefnu gwaith cynllunio a gweithredu rhaglenni meincnodi iechyd a diogelwch allanol a rhaglenni archwilio mewnol.
5. Gweithredu fel gweinyddwr system electronig rheoli gwybodaeth y llu - E-Safety - i sicrhau bod damweiniau sydd wedi cael eu riportio, damweiniau fu bron a digwydd a data iechyd a diogelwch arall yn cael eu cofnodi a'u dadansoddi'n gywir.
6. Monitro gwaith riportio damweiniau, damweiniau fu bron a digwydd, clefyd a digwyddiadau peryglus i sicrhau bod ymchwiliadau'n cael eu cynnal a'n bod yn bodloni ein rhwymedigaethau dan RIDDOR.
7. Cynorthwyo i ddatblygu, cyd-drefnu, gweithredu a monitro trefniadau argyfwng ledled ystâd Heddlu Gwent, gan gynnwys Cynlluniau Personol Gadael mewn Argyfwng a rhaglen gadael mewn tân y llu cyfan.
8. Cynnal ymchwil i faterion iechyd a diogelwch a newidiadau deddfwriaethol, tynnu sylw'r Cynghorydd Iechyd a Diogelwch at wybodaeth berthnasol a chynorthwyo i sicrhau bod polisïau, gweithdrefnau ac arferion yn gyfredol ac yn adlewyrchu arfer gorau.
9. Sicrhau bod mewnrwyd Iechyd a Diogelwch Heddlu Gwent yn gyfredol a chefnogi adrannau a meysydd gwasanaeth i gynnal eu gwybodaeth iechyd a diogelwch.
10. Paratoi adroddiadau rheoli gwybodaeth a dangosyddion perfformiad allweddol iechyd a diogelwch i fodloni gofynion uwch-reolwyr.
11. Ymgysylltu ag arweinwyr meysydd busnes a Dysgu a Datblygu i sicrhau bod rhaglenni hyfforddiant dynodedig yn cael eu goruchwylio'n addas, gan gynnwys ond nid yn gyfyngedig i gymorth cyntaf, asesu gweithfan, rheoli IOSH yn ddiogel, ymwybyddiaeth o asbestos ac ati.
12. Datblygu a darparu sesiynau hyfforddiant/briffio dynodedig.
13. Cynorthwyo'r Cynghorydd Iechyd a Diogelwch i weinyddu cyllideb yr adran, yn unol â gweithdrefnau ariannol, gan gynnwys prynu a phrosesu anfonebau.
14. Darparu gwasanaeth sy’n canolbwyntio ar y cwsmer.
15. Hybu ac ymlynu wrth Gynllun Cydraddoldeb Strategol Heddlu Gwent i gefnogi datblygiad gweithlu amrywiol.
16. Cymryd gofal rhesymol o’ch diogelwch eich hun ac eraill; cydweithredu gyda rheolwyr /goruchwylwyr i gydymffurfio â dyletswyddau iechyd a diogelwch statudol; hysbysu am ddigwyddiadau, damweiniau, diffygion ac ati.
17. Cymryd rhan lawn yn y broses arfarnu perfformiad

**Amgylchiadau Arbennig:**

1. Mae Heddlu Gwent yn sefydliad di-fwg.
2. Mae'n rhaid i bob darpar aelod o staff Heddlu Gwent ddangos y rhinweddau angenrheidiol i allu gweithio'n effeithlon mewn sefydliad amrywiol a chyfrannu at amgylchedd gwaith agored a theg lle na chaniateir ymddygiad amhriodol.
3. Mae angen i chi allu teithio i'r gwaith ac o'r gwaith ac ar draws sawl safle ar fyr rybudd i leoliadau trwy ardal gyfan y llu ac weithiau trwy'r DU gyfan.

Sylwer: Darperir y swydd-ddisgrifiad hwn i roi amlinelliad eang o weithgareddau'r swydd hon. Gall Heddlu Gwent ofyn i ddeiliad y swydd ymgymryd â dyletswyddau eraill nad ydynt o reidrwydd i'w gweld yn y swydd-ddisgrifiad ond sy'n gymesur â graddfa'r swydd. Fel un o gyflogeion Heddlu Gwent, gall fod yn ofynnol i chi dderbyn unrhyw swydd sy'n briodol i'ch gradd neu weithio mewn unrhyw sefydliad o fewn ffiniau Heddlu Gwent er mwyn sicrhau bod y sefydliad yn cael ei redeg yn effeithlon ac yn effeithiol.

**STRWYTHUR**

|  |  |  |
| --- | --- | --- |
| **Meini Prawf Penodol i’r Swydd** | **Nifer y geiriau a ganiateir** | **Dull asesu, er enghraifft, Ffurflen Gais, Prawf, Cyflwyniad neu Dystysgrif** |
| 1. **Cyraeddiadau** | **300** | **Ffurflen Gais / Cyfweliad** |
| * Rhaid bod gennych chi Dystysgrif NEBOSH (NVQ Lefel 3) neu gyfatebol a rhaid i chi fod yn gweithio tuag at gyflawni NVQ Lefel 5/6. |  |  |
| 1. **Profiad** | **300** | **Ffurflen Gais / Cyfweliad** |
| * Rhaid bod gennych chi brofiad blaenorol o weithio yn y maes iechyd a diogelwch mewn sefydliad mawr * Rhaid i chi allu dangos sgiliau cyfathrebu ardderchog, ar lafar ac yn ysgrifenedig * Rhaid bod gennych chi brofiad o gynllunio ar gyfer dyddiadau cau pwysig ac o allu cyflawni gwaith yn brydlon * Rhaid i chi allu dangos sgiliau trefnu a rhyngbersonol da * Rhaid bod gennych chi brofiad o weithio gyda rhanddeiliaid allweddol mewnol ac allanol. |  |  |
| 1. **Gwybodaeth** |  |  |
| * Rhaid bod gennych chi wybodaeth ymarferol am Ddeddf Iechyd a Diogelwch yn y Gwaith 1974 a rheoliadau cysylltiedig sy'n berthnasol i'r gwasanaeth heddlu * Rhaid bod gennych chi wybodaeth ymarferol am systemau riportio a rheoli iechyd a diogelwch * Rhaid i chi fod yn hyddysg mewn TG a meddu ar wybodaeth ymarferol dda am becynnau Microsoft Office gan gynnwys Word ac Excel. * Sgiliau Cymraeg Lefel 1 yn hanfodol (rhoddir hyfforddiant). Mae sgiliau Cymraeg Lefel 2 ac uwch yn ddymunol. | **300** | **Ffurflen Gais / Cyfweliad** |
|  |  |  |
| 1. **Rydym yn emosiynol ymwybodol** |  | **Cyfweliad** |
| * Rwyf yn ystyried safbwyntiau pobl o amrywiaeth eang o gefndiroedd cyn gweithredu. * Rwyf yn addasu fy arddull a dull gweithio yn unol ag anghenion y bobl rwyf yn gweithio gyda nhw, gan ddefnyddio fy ymddygiad fy hun i gyflawni'r canlyniad gorau. * Rwyf yn hybu diwylliant sy'n gwerthfawrogi amrywiaeth ac yn annog her. * Rwyf yn annog pobl eraill i fyfyrio ar eu gwaith ac yn cymryd amser i gefnogi pobl eraill i ddeall ymatebion ac ymddygiad. * Rwyf yn cymryd cyfrifoldeb dros helpu i sicrhau lles emosiynol y bobl yn fy nhimau. * Rwyf yn cymryd cyfrifoldeb dros ymdrin ag unrhyw ymddygiad amhriodol. |  |  |
| 1. **Rydym yn derbyn perchnogaeth** |  | **Cyfweliad** |
| * Rwyf yn creu diwylliant o berchnogaeth yn fy meysydd gwaith ac yn cefnogi pobl eraill i arddangos cyfrifoldeb personol. * Rwyf yn cymryd cyfrifoldeb dros wella polisïau, prosesau a gweithdrefnau, gan annog pobl eraill i gyfrannu syniadau. * Rwyf yn atebol am y penderfyniadau mae fy nhîm yn eu gwneud a'r gweithgareddau o fewn ein timau. * Rwyf yn cymryd cyfrifoldeb personol dros ddilyn digwyddiadau i derfyn boddhaol a thros unioni unrhyw broblemau yn brydlon ac yn agored. * Rwyf yn annog a chefnogi dysgu o fewn fy nhimau ac ymhlith cydweithwyr. |  |  |
| 1. **Rydym yn cydweithio** |  | **Cyfweliad** |
| * Rwyf yn rheoli cydberthnasau a phartneriaethau ar gyfer yr hirdymor, gan rannu gwybodaeth a meithrin ymddiriedaeth i ganfod y datrysiadau gorau. * Rwyf yn helpu i greu datrysiadau rhesymegol ar draws ffiniau sefydliadol a daearyddol, sefydliadau partner a'r bobl mae'r heddlu yn eu gwasanaethu. * Rwyf yn deall cyd-destun y bartneriaeth leol, sy'n fy helpu i ddefnyddio amrywiaeth o gamau pwrpasol i feithrin cefnogaeth. * Rwyf yn gweithio gyda'n partneriaid i benderfynu pwy sydd yn y lle gorau i arwain mentrau. * Rwyf yn ceisio rhagweld anghenion ein partneriaid ac yn cymryd camau i roi sylw i'r rhain. * Nid wyf yn rhagdybio. Rwyf yn gwirio bod ein partneriaid yn cael yr hyn sydd ei angen arnynt gan y gwasanaeth heddlu. * Rwyf yn meithrin ymroddiad gan bobl eraill (gan gynnwys y cyhoedd) i gydweithio i gyflawni canlyniadau cytûn. |  |  |
| 1. **Rydym yn cyflawni, cefnogi ac ysbrydoli** |  | **Cyfweliad** |
| * Rwyf yn rhoi cyfarwyddiadau clir ac mae gen i ddisgwyliadau pendant, gan helpu pobl eraill i ddeall sut mae eu gwaith yn cyfrannu at y cyd-destun ehangach. * Rwyf yn adnabod rhwystrau sy'n lliniaru perfformiad fy nhimau ac yn cymryd camau i ddatrys y rhain gan alluogi pobl eraill i berfformio. * Rwyf yn arwain y cyhoedd a/neu fy nghydweithwyr, ble y bo'n briodol, yn ystod digwyddiadau neu drwy ddarparu cyngor a chymorth. * Rwyf yn sicrhau bod adnoddau'n cael eu defnyddio’n effeithlon er mwyn creu’r gwerth gorau a chyflawni'r effaith gywir o fewn fy meysydd gwaith. * Rwyf yn cadw golwg ar newidiadau yn yr amgylchedd allanol, gan ragweld y goblygiadau hirdymor a thymor byr i'r gwasanaeth heddlu. * Rwyf yn ysgogi ac ysbrydoli pobl eraill i gyflawni hyd eithaf eu gallu. Rwyf yn cefnogi defnyddio adnoddau’n effeithlon er mwyn creu’r gwerth gorau a chyflawni'r effaith gywir. * Rwyf yn sicrhau fy mod yn ymwybodol o newidiadau mewn amgylcheddau mewnol ac allanol. * Rwyf yn gosod esiampl ar gyfer yr ymddygiad rwyf yn disgwyl ei weld gan bobl eraill ac yn gweithredu er budd pennaf y cyhoedd a'r gwasanaeth heddlu. |  |  |
| 1. **Rydym yn dadansoddi'n feirniadol** |  | **Cyfweliad** |
| * Rwyf yn sicrhau bod y dystiolaeth orau sydd ar gael gan amrywiaeth eang o ffynonellau yn cael ei hystyried wrth wneud penderfyniadau. * Rwyf yn ystyried gwahanol safbwyntiau a chymhellion wrth adolygu gwybodaeth a sut gall y rhain ddylanwadu ar bwyntiau allweddol. * Rwyf yn gofyn cwestiynau i roi prawf ar ffeithiau a rhagdybiaethau, gan gwestiynu a herio'r wybodaeth a ddarperir pan fo angen. * Rwyf yn deall pryd i gydbwyso camau gweithredu penderfynol gydag ystyriaeth briodol. * Rwyf yn adnabod patrymau, themâu a chysylltiadau rhwng ffynonellau gwybodaeth niferus ac amrywiol a'r dystiolaeth orau sydd ar gael. * Rwyf yn gwybod pryd i gymryd camau gweithredu ar sail gwybodaeth gyfyngedig ac yn ystyried sut i leihau'r risgiau wrth wneud hynny. * Rwyf yn herio pobl eraill i sicrhau bod penderfyniadau'n cyd-fynd gyda'n cenhadaeth, ein gwerthoedd a'r Cod Moeseg. |  |  |
| 1. **Rydym yn arloesi ac yn cadw meddwl agored** |  | **Cyfweliad** |
| * Rwyf yn archwilio nifer o wahanol ffynonellau gwybodaeth ac yn defnyddio amrywiaeth o ddulliau pan fyddaf yn wynebu problem ac rwyf yn chwilio am arfer da nad yw bob amser yn dod o'r maes plismona. * Rwyf yn gallu adnabod cyfleoedd neu fygythiadau a allai ddylanwadu ar sut byddaf yn gwneud fy ngwaith yn y dyfodol trwy ddefnyddio gwybodaeth am dueddiadau, syniadau newydd am blismona a demograffeg sy'n newid. * Mae gen i ymagwedd hyblyg, ac rwyf yn newid fy nghynlluniau er mwyn sicrhau fy mod mor effeithiol â phosibl. * Rwyf yn annog pobl eraill i fod yn greadigol a chymryd risgiau priodol. * Rwyf yn rhannu ymchwiliadau a dealltwriaeth o'r amgylchedd mewnol ac allanol ehangach. |  |  |

Llofnod: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Ymgeisydd - pan gaiff gynnig y swydd)

Dyddiad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_